Хосе Луис Гарсия Мартин
Памет

chitanka.info

Памет: сандъче с инструменти

наточени ножици скалпели

изолирбанд гюдерия гаечен ключ

всичко винаги на линия

без никаква прашинка

блестящо на слънце карти

на Париж и на Рим умалени

провинциални столици наръчници

как да се любим да отваряме бутилка

да се усмихваме на непознати

нито спомен от детинство

ни талисмани от щастливите дни

гайки скрипци за да се надживява

не лицето на приятеля

целувки сбогувания

видения които ни обичат

и ни карат да плачем в безсънните нощи

мирише на дезинфектиращ препарат паметта

вече не съществува първа любов нито смърт

трошачка на боклуци паметта

нищо не остава от когото бях

името ми е още един етикет

памет: сандъче с инструменти

твърда воля да бъда щастлив.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.